Metropolisielid deur bus doodgeryLede van die Tshwane-metropolisie. Foto: www.tshwane.gov.za Sr.supt. Isaac Mahamba, woordvoerder van die metropolisie, het gesê die beampte, glo in sy laat 40’s, is op die N1 naby Wallmansthal, noord van Pretoria, deur die bus raakgery. Hy is op die toneel dood verklaar. “Ons as ŉ departement is hartseer om een van ons lede op die manier te verloor. Ons probeer op ŉ daaglikse basis patrollie doen ten einde die veiligheid van motoriste te verseker en dit is baie hartseer dat een van ons mense so moes doodgaan,” het Mahamba gesê. Die oorsaak van die ongeluk word ondersoek.